[{"text_idx": "#000001", "text": "Bowmore viskivabrikus teostati 2000ndate alguses omanike poolt suur n.o\u0308 tegevusanalu\u0308u\u0308s, mis to\u0303i endaga kaasa olulised muutused. Esiteks avati novembris 2006 uus uuendatud ku\u0308lastajatekeskus. Olulisemad muutused leidsid aset aga otseselt viskiga seotult. Seega teiseks otsustati Bowmore viskide mu\u0308u\u0308ki va\u0308hendada supermarketites, kus hinnaso\u0303jas viskid tihedas konkurentsis tihti odavmu\u0308u\u0308ki sattusid. Samaaegselt va\u0308hendati ka (70%lt 10%le) ehk peaaegu loobuti Bowmore viski hulgimu\u0308u\u0308gist kolmandatele osapooltele, mis ta\u0308hendas seda, et so\u0303ltumatutel villijatel muutus pea vo\u0303imatuks Bowmore vaate saada. Neljandaks tehti mastaapne sortimendi u\u0308levaatus. See ta\u0308hendas seda, et u\u0308mber vaadati kogu villitav Bowmore sortiment, mida va\u0308hendati oluliselt ja samas jagati see kaheks: niio\u0308elda tavasortiment ja teine reisikaubandusse suunatud sortiment. Sellega koos toimus ka radikaalne pudeli disaini ja pakendi muutus 2007. aastal."}, {"text_idx": "#000002", "text": "Miks ma sellest siin aastal 2023 enam kirjutan. Po\u0303hjus lihtne. Maitstav 12-aastane Bowmore on villitud 2006. aastal ehk siis viimane vanas ja va\u0308hemalt mulle meeldivas kuues olnud Bowmore. Blogis on varasemalt uues kuues 12-aastast tutvustatud (august 2015)."}, {"text_idx": "#000003", "text": "Aroom: esmalt ja seda u\u0308sna domineerivalt parfu\u0308u\u0308mne seebisus, mis siiski o\u0303nneks tasapisi taandub ja lubab muudel ja oluliselt meeldivamatel aroomidel ja\u0308rk-ja\u0308rgult esile to\u0303usta. Ko\u0303igepealt keedetud kaalikas ja juurseller. Siis on tunda magus ja kergelt merevetikaline ning u\u0308snagi tugev turbasuitsusus ja ma\u0308rg rohusus. Metsao\u0303ite mesi, karamell, o\u0303unakook karamelliga. Lisaks meeldiv ku\u0308lm tuhane suitsusus ja suitsune nahk."}, {"text_idx": "#000004", "text": "Maitse: magus karamelline linnasus, ku\u0308lm tuhane suitsusus, tume s\u030cokolaad ja pa\u0308hkline kreemisus. Keskosas tammist vu\u0308rtsikust koos mo\u0303ningase tsitruselisuse ja mingit sorti lillelise rohususega. Madala kanguse to\u0303ttu ja\u0308a\u0308b ehk veidi no\u0303rgaks, kuid samas on siiski maitsekooslus piisavalt heas tasakaalus ja u\u0308snagi rikkalik."}, {"text_idx": "#000006", "text": "Vajab iga kord klaasi valatult seismist, et see parfu\u0308u\u0308mne seebisus aroomist kaoks. Kuigi aroom pole alguses kuigi kutsuv, tagavad kannatus aroomi osas ning maitse ja ja\u0308relmaitse piisavalt meeldiva terviku. Kokkuvo\u0303ttes hea linnaseviski."}, {"text_idx": "#000007", "text": "Hoiatus! Blogis sisalduv teave on mo\u0303eldud u\u0308le 25-aastastele tervetele inimestele. Alkohol vo\u0303ib olla kahjulik teie tervisele. Maitske viskisid mo\u0303o\u0303dukalt ja vastutustundlikult."}]